OpenLLM-France/wikimedia huggingface dataset:
# Activisme i ús de les TIC/Les metadades

Els documents digitals que fem servir en el nostre dia a dia contenen una sèrie de dades ocultes que fan referència, per exemple, al lloc on es va crear l'arxiu, data i hora de creació, historial de modificacions, etc.

## Quin perill suposen?

Les metadades poden amenaçar greument la teva privacitat. Per exemple, una simple imatge pot revelar la càmera que fas servir, el teu software preferit per editar les fotografies, la data en què es va crear, la posició geogràfica... pot semblar una paranoia, però hi ha eines específiques per a obtenir informació de les persones a partir de l'anàlisi d'aquestes dades, com ara Metagoofil.

## Neteja de metadades d'imatges

En un PC:
Exiftool és una eina gratuïta que pot ser usada en entorns Windows, Linux o Mac OS amb la qual podrem editar les metadades d'un arxiu. Exiftool està escrita en llenguatge Perl i mitjançant la línia de comandos podrem editar formats de metadades com EXIF, GPS, IPTC, XMP, JFIF, GeoTIFF, ICC Profile, Photoshop IRB, entre uns altres.
Instal·lació:
* Descarrega l'arxiu i descomprimeix-lo al lloc on vulguis.
* Canvia el nom de l'arxiu de “exiftool(-k).exe” a “exiftool.exe”
* Mou aquest arxiu al directori arrel de Windows C:\Windows
* Per facilitar la feina descarrega la interficie gràfica ExiftoolGUI
* No cal instalar-lo, només has de crear un accés directe d'aquesta aplicació al teu escriptori
* Selecciona un arxiu de l'arbre de directoris, escull al menú superior Modify->Remove Metadata i escull quins valors vols esborrar.
Per defecte es crea un arxiu backup amb les metadades que podras esborrar si no les necessites.
En un smartphone Android:
Scrambled Exif és una app de codi obert, lleugera, discreta, senzilla i molt efectiva. Es descarrega de la Play Store o des de l'F-Droid, i s'instal·la normalment. Quan vas a compartir una imatge des del teu smartphone t'ofereix la possibilitat de netejar les metadades; només has de clicar sobre la seva icona i al cap d'un moment torna a mostrar el menú de compartir: ara ho faràs a través de la app que vulguis, però la imatge ja estarà "neta".

## Neteja de metadades en d'altres arxius

No només les imatges contenen aquest tipus de dades ocultes; qualsevol tipus d'arxiu digital en té, i hi ha molts formats de metadades. Exiftool pot esborrar-les d'infinitat de tipus d'arxiu i en molts formats, aquí en teniu la llista completa.
Trobareu informació sobre com esborrar metadades de diversos tipus d'arxius a moltes webs dedicades a l'anonimització i el hacktivisme. Us suggerim, per exemple, aquesta: https://xnet-x.net/como-se-borran-los-metadatos-de-un-documento/

## Metadades als correus electrònics

Fins i tot i fent servir un correu xifrat heu de pensar a netejar les metadades dels arxius que hi adjunteu, ja que el client de correu no ho farà per vosaltres. A més, heu de comptar amb el fet que l'adreça del remitent, la de destinatari i el camp de l'assumpte es mostraran a les metadades, per la qual cosa:
* heu d'evitar els encapçalaments gaire descriptius, i
* resulta convenient utilitzar comptes anònims.
# Activisme i ús de les TIC/El correu electrònic

Oblideu-vos dels serveis web de correu més comuns per a tot allò relacionat amb el vostre activisme (Gmail, Yahoo, etc.).
Utilitzeu un proveïdor de correu segur per a les vostres comunicacions, i feu servir comptes de correu descartables (temporals) per a accions puntuals com registres a serveis.
Elimineu amb freqüència els correus del servidor.

## Encriptació de correus

Hi ha debat sobre la millor manera de xifrar els correus electrònics. Un aspecte a considerar, més enllà de la fortalesa, és la usabilitat dels serveis i sistemes.
Darrerament alguns experts s’han mostrat crítics amb PGP i la seva evolució, GPG, justament per la poca usabilitat d’aquests sistemes, que els fan poc accessibles per a usuaris inexperts. Requereix l’ús d’una clau pública i una altra de privada. Aquesta clau privada cal guardar-la de manera segura, òbviament.
En el vostre cas, ens inclinem per aconsellar l’opció d’utilitzar un proveïdor de correu centrat en la privacitat (en el benentès que tots els companys/es utilitzeu el mateix, amb la qual cosa el xifrat actuarà de manera nativa). La nostra recomanació és Protonmail.

## La nostra recomanació: Protonmail

Aquest és un proveïdor de correu web que garanteix la privacitat dels vostres missatges.
* Proporciona encriptació d’extrem a extrem,
* El servei està sota jurisdicció de Suïssa
* No monitoritza l’activitat dels clients
* No demana dades personals per a obrir un compte
* És Open Source
Posen a disposició de manera gratuïta comptes fins a 500 MB de capacitat. Amb una bona gestió del compte (és a dir, eliminant periòdicament els mails de les carpetes del servidor) hauria de ser suficient.
Protonmail pot enviar perfectament correus segurs a d’altres clients de correu web, però insistim en la recomanació de que tot el col·lectiu utilitzi per tal que els mails siguin enviats sempre que sigui possible entre dos comptes de Protonmail, cosa que permet que el xifrat actui de manera nativa d’una manera segura i senzilla.
# Activisme i ús de les TIC/El cercador
## El cercador

És una peça important en la protecció de la vostra privacitat. Utilitzar el TOR i alhora cercar amb el Google és fins i tot contradictori. Descarregueu-vos, instal·leu i utilitzeu algun cercador que faci èmfasi en la protecció de la privacitat.
El més conegut és el DuckDuckGo, que s’anuncia com “el cercador que no et rastreja”. DuckDuckGo no fa seguiment de l'activitat dels usuaris i no guarda cap dada generada per ells.
DUCKDUCKGO és la nostra pàgina d’inici.
# Activisme i ús de les TIC/El xifrat
## Ordinador

Qualsevol ordre de registre domiciliària comporta el segrest dels ordinadors personals d’un activista. Considerant les circumstàncies actuals, protegir la informació sensible, o encara millor, tot el disc dur, és molt convenient per no dir obligat.
Hi ha eines molt efectives per a aquest ús, com el BitLocker per a S.O. Windows, o el FireVault per a iOS. Nosaltres creiem que el millor programa és el VeraCrypt, de codi lliure i amb versions per a tots els S.O. Al mateix enllaç trobareu tutorials per a l’usuari en anglès. Podeu fer servir Yandex per a traduïr la pàgina sencera.

## Smartphone

En cas de detenció et serà requisat el mòbil i el perdràs de vista fins que no te’l tornin. En un cas així, encara que el tinguis bloquejat amb un patró o un PIN, es podrà accedir a totes les teves dades amb una simple connexió via USB a un ordinador. El xifrat del dispositiu serveix per a que no puguin llegir-les i utilitzar-les mentre roman bloquejat.
En funció de la versió d’Android i de la capa de personalització del fabricant del telèfon els passos a seguir varien, però una cerca a internet us resoldrà ràpidament qualsevol dubte respecte del mètode a seguir.
El sistema iOS aplica per defecte el xifrat a tots l’emmagatzematge intern, de manera que només cal activar-lo.
# Activisme i ús de les TIC/FireChat

L'app Firechat per a telèfons Android i iPhone, és un servei de missatgeria “fora de la xarxa”. És a dir, que no necessita internet per a connectar-se i funcionar.
És recomanable tenir-la instal·lada per a quan es va a llocs amb gran concentració de persones (manifestacions, etc.) en què la xarxa col·lapsa, justament per la gran quantitat de dispositius que intenten connectar-se alhora des del mateix lloc.
En aquesta situació (i donant per descomptat que hi ha altres mòbils amb l’app connectada) és quan el FireChat funciona millor, perquè la proximitat amb els altres dispositius facilita la interconnexió via les antenes dels mòbils amb wifi i/o Bluetooth, que són els que utilitza el FireChat.
És la manera de garantir-vos la interconnexió en situacions d’absència de servei d’internet, sigui perquè les autoritats l’hagin inhibit, o perquè hagi caigut la xarxa per saturació.
Una altra característica interessant de FireChat és que no cal registrar-se per a fer-la servir. L’usuari pot escollir el nom (o pseudònim) que vulgui i fer-la servir de manera anònima.
# Activisme i ús de les TIC/Impacte mediàtic del manual

Recull de noticies relacionades amb aquest manual:
* Los CDR difunden un manual para hacer activismo en las redes de forma anónima. La Vanguardia el 07/09/2018 a les 18:37 [vanguardia]
* Los CDR difunden un manual para hacer activismo en las redes de forma anónima. La Cope
* Los CDR difunden un manual para fomentar el activismo anónimo en las redes El Español el 07.09.2018 a les 20:17 h.
* Un manual sobre cómo usar de un modo seguro internet desata la ira contra los CDR. Insurgente el 08/09/2018

## Nombre de visites al manual

* Portada: 9632 visites fins el 7 de febrer de 2019
* Resta de contingut: 7127 visites fins el febrer de 2019
# Croat/Alfabet i pronúncia

El croat s'escriu en alfabet llatí modificat. Cada lletra o dígraf representa sempre un únic so (a excepció de la r, que es llegeix igual que en castellà), de forma que coneixent la correspondència fonètica dels trenta caràcters que llistem a continuació és possible transcriure o pronunciar correctament qualsevol text en croat (a excepció de les síl·labes tòniques, que cal conèixer perquè en croat no s'escriuren els accents).
Croatian alphabet :
| Lletra | Pronúncia aproximada |
| A a |
| B b | Semblant a la b catalana en barca. |
| C c | Semblant al dígraf ts en néts |
| Č č | Segons la majoria d'autors, semblant al dígraf tx en txec, en tot cas una mica més dura que la següent. |
| Ć ć | Segons alguns autors, semblant al dígraf tx en fletxa, en tot cas una mica més suau que l'anterior. |
| D d |
| Dž dž | Segons la majoria d'autors, semblant al dígraf tg en formatge, en tot cas una mica més dura que la següent |
| Đ đ | Segons alguns autors, semblant al dígraf tg en metge, en tot cas una mica més suau que l'anterior. |
| E e | Com la e tancada en cent |
| F f |
| G g | Com la g gatalana en gat |
| H h | Hac aspirada, inexistent en català. Com la h anglesa a hotel |
| I i |
| J j | Semblant a la i semiconsonàntica en iogurt |
| K k |
| L l | Ela velaritzada, com el dígraf l·l en cal·ligrafia |
| Lj lj | Com el dígraf ll en Sabadell |
| M m |
| N n |
| Nj nj | Com el dígraf ny en juny |
| O o | Com la o tancada en sopa |
| P p |
| R r |
| S s | Com la s sorda en carcassa |
| Š š | Com la x en xerricar |
| T t |
| U u |
| V v | Com la v utilitzada a Valls o al Valencià no apitxat en vida |
| Z z |
| Ž ž | Com la j catalana en jardí. |
A efectes didàctics, quan no disponguem d'una gravació de les paraules les escriurem un primer cop amb un accent i un asterisc, per permetre'n aprendre la pronúncia. Així doncs cal recordar que no s'ha d'escriure per exemple televízor*, sinó televizor.

## Exercicis
#### Prova de pronunciar les següents paraules tal com ho fan a les gravacions

* Knjíga
* Televízor
* Bolnica
* Ručak
* Pašta
* Šuma
* Meso
* Sestra
* Prijatelj
* Noć
* Večer
* Hladan
* Film
* Džungla
* Žeđ

#### Prova de transcriure les següents paraules:

* glazba
* Pjesma
* Večera
* Ulica
* Zašto
* Grad
* Kuća
* Francuska
* Muž
* zemlja
* Španjolska
* Junak
* Hrvatska
* Džep
* Lađa

### Vocabulari utilitzat

* Knjíga: llibre
* Televízor: televisor
* Bolnica: hospital
* Ručak: dinar (àpat)
* Pašta: pasta (aliment)
* Šuma: bosc
* Meso: carn
* Sestra: germana
* Prijatelj: amic
* Noć: nit
* Večer: vespre
* Hladan: fred
* Film: pel·lícula
* Džungla: jungla
* Žeđ: set (sensació)
* glazba: música
* Pjesma: cançó
* Večera: sopar (àpat)
* Ulica: carrer
* Zašto: per què (interrogatiu)
* Grad: ciutat
* Kuća: casa
* Francuska: [terra] francesa (França)
* Muž: marit
* zemlja: terra (país)
* Španjolska: [terra] espanyola (Espanya)
* Junak: heroi
* Hrvatska: [terra] croata (Croàcia)
* Džep: butxaca
* Lađa: barca
# Croat/Gèneres

El croat, a diferència del català i altres llengües, té tres gèneres: les paraules poden ser masculines, femenines o neutres.
Podem considerar les següents normes per a assignar gènere als noms (prenent com a referència la seva forma en el cas nominatiu singular).
* En la majoria de casos, les paraules acabades en consonant són masculines. Exemple: Prozor (finestra)
* En la majoria de casos, les paraules acabades en -e o -o són neutres. Exemple: Selo (poble), polje (camp)
    Excepció a la norma anterior: noms propis per a home acabats en -e o -o seran masculins i no pas neutres. Exemple: Marko, Rade
* Els noms acabats en -a són femenins. Exemple: Pjesma (cançó). Noms acabats en -a poden denotar coses masculines però tot i així són gramaticalment femenins. Exemples: Sudija (jutge), Steva (Esteve), gospoda (gentilhome)
* Hi ha un grup de noms acabats en consonant que denoten coses abstractes i que són femenins. Exemples: Bolest (malaltia), ljubav (amor), smrt (mort), mladost (joventut).
* Els neologismes acabats en consonant són tots masculins, per molt que siguin conceptes abstractes.

## Exercicis
#### Classifica les següents paraules en masculines, femenines o neutres:

* Televízor
* Bolnica
* Ručak
* Pašta
* Šuma
* Meso
* Sestra
* Prijatelj
* Noć
* Večer
* Hladan
* Film
* Džungla
* Žeđ
* glazba
* Pjesma
* Večera
* Ulica
* Zašto
* Grad
* Kuća
* Francuska
* Muž
* zemlja
* Španjolska
* Junak
* Hrvatska
* Džep
* Lađa

### Vocabulari utilitzat

* Knjíga: llibre
* Televízor: televisor
* Bolnica: hospital
* Ručak: dinar (àpat)
* Pašta: pasta (aliment)
* Šuma: bosc
* Meso: carn
* Sestra: germana
* Prijatelj: amic
* Noć: nit
* Večer: vespre
* Hladan: fred
* Film: pel·lícula
* Džungla: jungla
* Žeđ: set (sensació)
* glazba: música
* Pjesma: cançó
* Večera: sopar (àpat)
* Ulica: carrer
* Zašto: per què (interrogatiu)
* Grad: ciutat
* Kuća: casa
* Francuska: [terra] francesa (França)
* Muž: marit
* zemlja: terra (país)
* Španjolska: [terra] espanyola (Espanya)
* Junak: heroi
* Hrvatska: [terra] croata (Croàcia)
* Džep: butxaca
* Lađa: barca
# Croat/Plurals

En croat els plurals es creen afegint una vocal o modificant-ne l'existent al final de la paraula. Sovint però, com passa amb el canvi de gènere, els canvis vocàlics generen petites interferències a l'última síl·laba.
En aquest apartat presentarem només els plurals de la declinació nominativa. Els plurals de la resta de declinacions es presenten als apartats corresponents.

## Mots masculins

Els nominatius masculins, com a norma general, es formen afegint la terminació -i als mots acabats en consonant.
Exemples:
* laž: laži
* noć: noći
Tot i això, els mots masculins són els que més excepcions comporten. Les presentem a continuació.

### Mots monosíl·labs

Tots els mots masculins monosíl·labs fan el plural afegint una síl·laba especial abans de la i. Per més inri, aquesta síl·laba depèn de quina sigui la consonant present al final de la paraula:
* En el cas de les consonants palatals (j, lj, nj, đ, dž, č, ć, š, ž) s'afegeix -evi
* Per la resta de consonants no palatals (b, c, d, f, g, h, k, l, m, n, p, r, s, t, v, z) s'afegeix -ovi
Exemples:

### Caiguda del fonema -a-

De forma similar al que passa amb la formació de femenins a partir del mot masculí, la formació d'alguns plurals comporta la caiguda del fonema a de l'última síl·laba:
* pas → pasi → psi (cal advertir que aquest cas és una excepció de mot monosíl·lab)
* miran → mirani → mirni

### Assimilació

Els fenòmens d'assimilació es donen quan, per caiguda del fonema a, entren en contacte consonants que interfereixen entre elles. Els casos més evidents són quan una consonant sonora entra en contacte amb una sorda, o quan apareixen fonemes redundants.
Exemples:
* vrabac → vrabaci → vrabci → vrapci
* otac → otaci → otci → oci

### Sibilarització
## Mots femenins

El plural dels nominatius femenins són els més senzills, perquè tenen un sol cas i el canvi vocàlic no genera interferències. Es formen substituint la terminació -a per la terminació -e.
Exemples:
* sluga: sluge
* vođa: vođe
* žena: žene
* olovka: olovke

## Mots neutres

En general, el plural dels nominatius neutres es formen per substitució de les terminacions -e i -o per -a.
Exemples:
* selo: sela
* polje: polja
Tot i això, existeixen diverses excepcions, la majoria per substitució de la terminació -e per -et o -en. D'altres, són, simplement, irregulars:
* ime: imena
* djete: djeca (que deriva, però, de la forma djetet-)
* vrijeme: vremena
# Croat/Present
## Verbs regulars
### Forma -ati

znati, saber
| Pronouns | Verb Forms |
| ja | znam |
| ti | znaš |
| on/ono/ona | zna |
| mi | znamo |
| vi | znate |
| oni/one/ona | znaju |

### Forma -iti

raditi, treballar o fer
| Pronouns | Verb Forms |
| ja | radim |
| ti | radiš |
| on/ono/ona | radi |
| mi | radimo |
| vi | radite |
| oni/one/ona | rade |

### Forma -jeti

Aquesta forma no es distingeix a primera vista de la forma -ati, però cal conèixer-ne els casos perquè es declinen diferent: pisati, escriure
| Pronouns | Verb Forms |
| ja | pisjem (s+j=>š) pišem |
| ti | pisješ (s+j=>š) pišeš |
| on/ono/ona | pisje (s+j=>š) piše |
| mi | pisjemo (s+j=>š) pišemo |
| vi | pisjete (s+j=>š) pišete |
| oni/one/ona | pisju (s+j=>š) pišu |

### Forma -ići

ići, to go ići = id + -ti = id-
| Pronouns | Verb Forms |
| ja | idem |
| ti | ideš |
| on/ono/ona | ide |
| mi | idemo |
| vi | idete |
| oni/one/ona | idu |
# Croat

* Alfabet i pronúncia -
* Formes de salutació
* Presentació personal
* Números
* Gèneres -
* Plurals -
* Pronoms personals -
* Pronoms possessius -
* Conjugació de verbs:
** Present -
** Passat
** Futur
* Declinacions:
** Nominatiu
** Genitiu
** Datiu
** Acusatiu
** Vocatiu
** Locatiu
* Partícules interrogatives
* Frases interrogatives
* Preposicions
* Connectors
* Modismes
* Formes de cortesia
Vocabulari
# Croat/Pronoms personals

Els pronoms personals en croat són els següents:
| Persona | Singular | Plural |
| 1° | Ja | Mi |
| 2° | Ti | Vi |
| 3° | On/ona/ono | Oni/one/ona |
Com en tants altes idiomes, només la tercera persona distingeix entre gèneres. Les tres formes corresponen, per ordre, a la masculina, la femení i, per últim, la neutra.
# Estratègies de millora educativa/Apoderament de la trajectòria educativa

* Entenem per apoderament de la trajectòria educativa l’actitud i la vivència d'autogestió que adquireixen les persones joves en relació amb la seva trajectòria formativa i amb la presa de decisions de manera coherent i responsable, amb coneixement del sistema educatiu i del mercat laboral i productiu, i amb prou coneixement i acceptació dels seus propis interessos, habilitats, desitjos, expectatives de futur, grau d'autoestima, etc.
Les polítiques de joventut s'han apropiat del terme apoderament ciutadà, provinent dels corrents prodemocràcia participativa, i l'han lligat als termes projecte de vida i emancipació, centrats en l'articulació dels programes i les polítiques de joventut. Per això, també en la vessant de la trajectòria educativa, apostem per treballar l'apoderament pel que fa a les decisions, al coneixement, a l'autonomia de la persona jove envers la seva pròpia trajectòria educativa en un context determinat que molts cops no ha triat.
Aquesta dimensió s’articula en dues estratègies i quatre actuacions: afavorir la presa de decisions, sobretot en els canvis d'etapa educativa, i afavorir l'autonomia de les persones joves en l'estudi.
# Estratègies de millora educativa/Borsa de treball

* ACTUACIÓ 31 — Borsa de treball
Torneu a la taula Dimensions, estratègies i actuacions.
* Descripció
* Servei que actua d'intermediari entre les empreses que busquen personal i les persones a l'atur que s'ofereixen per treballar, amb l'ajut d'una base de dades que classifica i posa en contacte l'oferta i la demanda de treball.
* La borsa laboral s'acostuma a integrar dins els serveis locals d'ocupació o de promoció econòmica i es complementa amb altres serveis, com el club de feina, l'orientació i l'assessorament laboral, el suport a l'emprenedoria, etc.. La intermediació laboral té com a finalitat proporcionar als treballadors i treballadores una ocupació adequada a les seves característiques i facilitar als ocupadors i ocupadores les persones treballadores més apropiades als seus requeriments i necessitats.
* Persones destinatàries
* Joves a l'atur en procés de recerca activa de feina.
* Objectius
* Facilitar l'accés al mercat laboral a persones joves a l'atur.
* Facilitar la contractació de proximitat amb la intermediació entre empreses locals i persones aturades del mateix territori.
* Metodologia
* Atenció directa.
* Entrevistes individualitzades.
* Formació.
* Difusió de la informació.
* Contacte directe amb empreses locals.
* Pot variar molt segons si el format és una cartellera física o un portal telemàtic. Requereix fer una prospecció laboral per tal d’aflorar les ofertes laborals vacants, i una intermediació laboral, si escau.
* Agents implicats
* Àrea de promoció econòmica o ocupació (ajuntament)
* Finançament i col·laboració amb el Servei Públic d'Ocupació de Catalunya (Generalitat de Catalunya).
* Empreses, gremis i sindicats locals.
* Altres professionals: tècnic o tècnica informador juvenil, educador social, tècnic d'educació.
* Demandants d’ocupació, empreses amb llocs laborals vacants i part intermediària.
* El rol de l'àrea de joventut en aquesta actuació
* Derivar joves.
* Fer arribar el recurs als joves que ho necessiten.
* Fer-ne difusió entre els joves i les famílies.
* Algunes oficines joves i punts d’informació juvenil disposen de borsa de treball pròpia.
* Enllaços externs (experiències i recursos a Catalunya)
* Borsa de treball. Oficina Jove de Treball. Direcció General de Joventut. [Data de consulta: 5 agost 2016]
# Estratègies de millora educativa/Aula d'alfabetització i competències lingüístiques

* ACTUACIÓ 17 — Aula d'alfabetització i competències lingüístiques
Torneu a la taula Dimensions, estratègies i actuacions.
* Descripció
* Formació en competències lingüístiques bàsiques per a les persones d’origen estranger.
* Persones destinatàries
* Persones joves, a partir de 16 anys, normalment d'origen estranger, amb poques habilitats comunicatives per desconeixement de l'idioma o per analfabetisme o amb problemes de comunicació oral.
* Objectius
* Augmentar les competències lingüístiques orals i escrites.
* Integrar les persones nouvingudes a la comunitat. Generar vincles entre els alumnes i els serveis municipals i les entitats locals.
* Millorar l'ocupabilitat dels alumnes.
* Millorar el coneixement de l'entorn proper i la capacitat d'adaptació a l'entorn immediat dels alumnes del curs.
* Metodologia
* Metodologies didàctiques d'alfabetització oral i escrita. Inclou alfabetització digital i coneixement de l'entorn proper.
* Organització de cursos mitjançant les escoles d'adults, biblioteques o centres cívics.
* Treball en xarxa amb serveis socials per a la detecció de possibles usuaris.
* Derivació dels alumnes més avantatjats al Consorci de Normalització Lingüística.
* Agents implicats
* Escola d'adults (lidera i gestiona l'acció)
* Biblioteca (hi col·labora)
* Serveis socials de l'ajuntament (deriva alumnes mitjançant el servei d’acollida i el servei d’atenció a les migracions)
* Consorci per a la Normalització Lingüística (accepta alumnes amb el nivell adequat, i pot facilitar recursos didàctics a l'escola d'adults)
* Joventut i Promoció Econòmica (detecta les necessitats dels joves, deriva alumnes, i fa la difusió del curs)
* El rol de l'àrea de joventut en aquesta actuació
* Derivació de joves.
* Col·laboració en activitats conjuntes.
* Enllaços externs (experiències i recursos a Catalunya)
* Recursos
* Cursos de català, Acolliment lingüístic i Voluntariat per la llengua. Consorci de Normalització Lingüística. [Data de consulta: 4 agost 2016]
* Educació d’Adults. Xarxa Telemàtica Educativa de Catalunya. [Data de consulta: 4 agost 2016]
* Planificació de l'educació permanent. Diputació de Barcelona. [Data de consulta: 4 agost 2016]
* Centre de Recursos d’Educació de Persones Adultes. Departament d'Ensenyament de la Generalitat de Catalunya. [Data de consulta: 4 agost 2016]
* Experiències
* Itinerari d'Acollida Lingüística. Ajuntament de la Bisbal de l’Empordà. [Data de consulta: 4 agost 2016]